תקנות לפיקוח על יצוא הצמח ומוצריו (יצוא פקעות הסיפן)

{{ח:התחלה}}
{{ח:כותרת|תקנות לפיקוח על יצוא הצמח ומוצריו (יצוא פקעות הסיפן), תשכ״ב–1962}}
{{ח:קטע3||תקנות בדבר פיקוח על יצוא פקעות סיפן}}

{{ח:פתיח-התחלה}}
{{ח:תיבה|ק״ת תשכ״ב, 2522|תקנות לפיקוח על יצוא הצמח ומוצריו (יצוא פקעות הסיפן)|https://olaw.org.il/takanot/takanot-1355.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק לפיקוח על יצוא הצמח ומוצריו#סעיף 6|סעיף 6}} {{ח:חיצוני|חוק לפיקוח על יצוא הצמח ומוצריו|לחוק לפיקוח על יצוא הצמח ומוצריו, תשי״ד–1954}}, אני מתקין תקנות אלה:
{{ח:סוגר}}
{{ח:מפריד}}

{{ח:סעיף|1|הגדרות}}
{{ח:ת}} בתקנות אלה –
{{ח:ת|סוג=הגדרה}} ”מכסה“ – פקעות שגודלו על ידי מגדל אחד, מזן אחד ומגודל אחד שאינן עולות על 50,000 יחידות;
{{ח:ת|סוג=הגדרה}} ”מנהל“ – מנהל שירות הבקורת לתוצרת חקלאית שבמשרד החקלאות או מי שהוסמך על ידיו לענין תקנות אלה;
{{ח:ת|סוג=הגדרה}} ”מפקח“ – מי שנתמנה על ידי המנהל להיות מפקח;
{{ח:ת|סוג=הגדרה}} ”פקעות“ – פקעות סיפן ליצוא.

{{ח:סעיף|2|הודעה על כוונה לגדל פקעות}}
{{ח:ת}} הרוצה לגדל פקעות יודיע על כך בכתב למנהל לפחות חודש ימים לפני התאריך המשוער של הזריעה; ההודעה תכלול את המקום והגודל המשוער של השדה שבו יגודלו הפקעות ומועד הזריעה.

{{ח:סעיף|3|הודעה על זריעה}}
{{ח:ת}} תוך שבועיים לאחר מועד הזריעה, יודיע המגדל בהודעה בכתב למנהל את מועד הזריעה למעשה, ציון השטח המדוייק בו נזרע כל זן, גודל הפקעות ששימשו לזריעה וכמותן; להודעה תצורף מפה בה יצויינו באורח ברור, בולט וקל לזיהוי שטחי המזרע של כל זן.

{{ח:סעיף|4|טופס הודעה}}
{{ח:ת}} המנהל רשאי לקבוע טפסים להודעה לפי {{ח:פנימי|סעיף 2|תקנות 2}} {{ח:פנימי|סעיף 3|ו־3}} ולכלול בהם פרטים נוספים על אלה שפורטו {{ח:פנימי|סעיף 2|בתקנות האמורות}}; ומשקבע לא תוגש הודעה אלא בטופס שנקבע.

{{ח:סעיף|5|טופס בדיקת השדה}}
{{ח:ת}} מפקח יערוך לפחות שתי בדיקות שדה, בריווח זמן סביר ביניהן, ואחת מהן תהיה בעת פריחת הצמחים.

{{ח:סעיף|6|צורת בדיקת השדה}}
{{ח:ת}} כל בדיקת שדה תבוצע ב־200 צמחים מכל זן לחצי דונם ראשון וב־50 צמחים לכל דונם נוסף או לחלק ממנו.

{{ח:סעיף|7|גודל מינימלי של השדה}}
{{ח:ת}} לא יגדלו פקעות בשדה ששטחו פחות מדונם אחד.

{{ח:סעיף|8|שטח מינימלי לכל זן}}
{{ח:ת}} לא יגודלו בשדה אחד פקעות מזן אחד על שטח שגדלו פחות מחצי דונם, אלא אם הרשה המנהל גידול כאמור מראש ובהתאם לתנאי ההרשאה.

{{ח:סעיף|9|גידול קודם}}
{{ח:ת}} לא יגודלו פקעות בשטח בו גודלו סיפנים תוך ארבע השנים שלפני מועד הזריעה.

{{ח:סעיף|10|חומר ריבוי}}
{{ח:ת}} לא יגודלו פקעות אלא מחומר ריבוי שהוא בהתאם לדרישות התקן לפקעות כמפורט {{ח:פנימי|סעיף 20|בתקנה 20}}.

{{ח:סעיף|11|שטח נגוע בנמטודות}}
{{ח:ת}} לא יגודלו פקעות בשטח אשר הוא או רצועה ברוחב של 200 מטר המקיפה אותו ידועים כנגועים בנמטודות.

{{ח:סעיף|12|שילוט השדה}}
{{ח:ת}} לא יאושרו פקעות אלא אם שטח המזרע של כל זן מסומן בשלטים בצורה בולטת ועליהם שם הזן הזרוע וגודל הפקעות ששימשו לזריעה (להלן – השלט).

{{ח:סעיף|13|הרשאה לקיטום וקטיף פרחים}}
{{ח:ת}} לא יאושרו פקעות משדה שנעשו בו קיטום או קטיף פרחים, אלא אם נעשו על פי הרשאה בכתב שנתן לכך מפקח בהתאם לתנאי ההרשאה.

{{ח:סעיף|14|טוהר הזן}}
{{ח:ת}} לא יאושרו פקעות, אם נמצא בבדיקת השדה שמספר הצמחים מהזן המסומן בשלט מהווה פחות מ־95% מכלל הצמחים הגדלים בשטח, אלא אם נראה למפקח כי ניתן לזהות את הזנים הזרים לפי הפקעות.

{{ח:סעיף|15|מחלת הפוזריום}}
{{ח:תת|(א)}} לא יאושרו פקעות משדה שאחוז הצמחים הגדלים בו נמצאו בעת הבדיקה נגועים בפוזריום בשיעור העולה על 10%.
{{ח:תת|(ב)}} על אף האמור בתקנת משנה (א), רשאי המנהל להתיר יצוא של פקעות משדה שהצמחים שבו נמצאו נגועים בפוזריום בשיעור העולה על 10% אם נתמלאו לגבי הפקעות תנאים מוקדמים כפי שיורה.

{{ח:סעיף|16|צמחים נגועים בווירוס}}
{{ח:ת}} לא יאושרו פקעות משדה שבו נמצאו בעת בדיקת השדה צמחים שיש בהם חשש לנגיעות וירוס, אלא אם צמחים אלה בוערו לחלוטין.

{{ח:סעיף|17|הזנחה וניוון בשדה}}
{{ח:ת}} לא יאושרו פקעות משדה שנמצא בעת הבדיקה מוזנח או שהגידול בו מנוון.

{{ח:סעיף|18|הודעה על אי קיום הוראות}}
{{ח:ת}} לא קויימה בשדה ובפקעות הוראה מהוראות תקנות אלה, רשאי מפקח להודיע למגדל כי הפקעות מאותו שדה לא יאושרו ליצוא, בין שאי קיום ההוראות נתגלה בבדיקה הראשונה של השדה ובין בכל בדיקת שדה שלאחריה.

{{ח:סעיף|19|הודעה על אסיף}}
{{ח:ת}} המגדל יודיע למנהל לפחות 10 ימים לפני מועד האסיף על המועד שיש בדעתו להתחיל באיסוף פקעות מהשדה.

{{ח:סעיף|20|תקן פקעות ליצוא}}
{{ח:ת}} פקעות יהיו –
{{ח:תת|(1)}} בעלות צורה נורמלית, מלאות, שלמות, יבשות, נקיות מחלקי אם ושרשים ומכוסות בקליפות במידת האפשר לפי העונה והזן;
{{ח:תת|(2)}} נקיות במידה סבירה מאדמה וחול;
{{ח:תת|(3)}} ללא סימני־התעוררות; אולם המפקח רשאי לאשר ליצוא פקעות כשהן בהתעוררות התחלתית אם נראה לו שהחומר יגיע ליעודו במצב תקין;
{{ח:תת|(4)}} נקיות מנגעים בשיעור שלא יעלה לגבי כל מחלה ולגבי כמה מהן על השיעור שנקבע להלן:
{{ח:תתת|(א)}} פוזריום 3%

{{ח:תתת|(ב)}} גרב 5%

{{ח:תתת|(ג)}} קורבולריה 3%

{{ח:תתת|(ד)}} מחלות אחרות 2%

{{ח:תתת|(ה)}} נמטודות 0%

{{ח:תתת|(ו)}} כמה מהמחלות האמורות יחד 8%;

{{ח:תת|(5)}} נקיות מפגמים טכניים וכרסומים בשיעור שלא יעלה על 3%;
{{ח:תת|(6)}} נקיות מזנים שונים מהזן שסומן בשדה בשיעור שלא יעלה על 5%.

{{ח:סעיף|21|שיעור פקעות קטנות וגדולות}}
{{ח:ת}} בפקעות המיועדות ליצוא לא יעלה שיעור הפקעות הגדולות והקטנות מאלה המהוות את מרבית המכסה על 5%.

{{ח:סעיף|22|פסילה, בירור ואריזה מחדש}}
{{ח:תת|(א)}} לא עמדו פקעות בשיעור התקן שנקבע {{ח:פנימי|סעיף 20|בתקנות 20}} {{ח:פנימי|סעיף 21|ו־21}} יודיע מפקח בכתב למגדל וליצואן כי הפקעות לא יאושרו ליצוא והסיבות לפסילה.
{{ח:תת|(ב)}} על אף האמור בתקנת משנה (א), רשאי המפקח להורות על בירור הפקעות ואריזתן מחדש, ולקבוע תנאים מיוחדים לביצוע, בירור או אריזה מחדש של הפקעות.
{{ח:תת|(ג)}} לא ישתמש מפקח בסמכותו לפי תקנות משנה (א) ו־(ב) אלא לאחר שבדק דוגמה של לפחות 3% מהפקעות מכל מכסה שנלקחה מ־20 אחוז של המיכלים.

{{ח:סעיף|23|אריזת פקעות}}
{{ח:תת|(א)}} פקעות ייארזו בתיבות עץ, שארכן 70 ס״מ, רחבן 30 ס״מ וגבהן 30 ס״מ.
{{ח:תת|(ב)}} המנהל רשאי לאשר אריזת פקעות באריזה בגדלים שונים מאלה שנקבעו בתקנת משנה (א) וכן להתיר אריזה במיכלים מסוג אחר.
{{ח:תת|(ג)}} המיכלים יהיו חדשים, שלמים, נקיים, יבשים וחזקים העשויים להגן על הפקעות שבתוכם בפני פגיעות.

{{ח:סעיף|24|צפיפות אריזת פקעות}}
{{ח:ת}} המיכלים לאריזת פקעות ימולאו עד 5/6 מקיבולם.

{{ח:סעיף|25|סימון מיכלים}}
{{ח:תת|(א)}} בחלקו החיצוני העליון של כל מיכל לאריזת פקעות יצויין באותיות דפוס ברורות בשפה האנגלית:
{{ח:תתת|(1)}} שם היצואן;
{{ח:תתת|(2)}} Israel flower bulls;
{{ח:תתת|(3)}} Gladioli;
{{ח:תתת|(4)}} Variety ולידו יצויין המספר בחותמת ברורה;
{{ח:תתת|(5)}} Size {{ח:הערה|ו}}לידו יצויין גודל הפקעות בחותמת ברורה;
{{ח:תתת|(6)}} Growers No.‎ ולידו יצויין מספר הזיהוי של המגדל שנקבע על ידי המנהל בחותמת ברורה;
{{ח:תתת|(7)}} Count ולידו תצויין הכמות שבאריזה בחותמת ברורה;
{{ח:תתת|(8)}} Ser. No.‎ ולידו יצויין המספר בחותמת ברורה.
{{ח:תת|(ב)}} היצואן רשאי לציין בצד המיכל את שם ארץ היעוד, שם הקונה ומענו.

{{ח:סעיף|26|בדיקת פקעות}}
{{ח:ת}} המפקח רשאי בכל עת שתיראה לו לבדוק פקעות בשדה, בכל מצב של החסנה, בעת הובלתם ובנמל המשלוח לפני הישלחן.

{{ח:סעיף|27|אישור ליצוא}}
{{ח:תת|(א)}} לא ייוצאו פקעות אלא אם נתקיימו בהן הוראות תקנות אלה ואושרו ליצוא על ידי המנהל (להלן – האישור).
{{ח:תת|(ב)}} תוקף אישור הוא 15 יום מיום נתינתו.

{{ח:סעיף|28|תווית אישור}}
{{ח:ת}} פקעות שניתן עליהן אישור יסומנו בתווית אישור שתוכן על ידי השירות לבקורת תוצרת חקלאית שבמשרד החקלאות (להלן – תווית אישור).

{{ח:סעיף|29|חיבור תווית אישור}}
{{ח:ת}} תווית אישור תחובר לכל מיכל על ידי אדם שהוסמך לכך על ידי המנהל בדרך ובצורה שאין להורידה בקלות.

{{ח:סעיף|30|הדפסת סימנים}}
{{ח:ת}} לא ידפיס אדם, לא ידביק, לא יחבר, לא יצרף ולא ייצור כל דפוס, הטבעה, ציור או כל סימן אחר על כל מיכל פקעות או בתוכו, על סימונם או על תווית אישור.

{{ח:סעיף|31|שינויים במיכל}}
{{ח:ת}} לא ישנה אדם, לא יחליף ולא ישחית, לא יקלקל, לא יסיר ולא ימחוק כל הדפסה, תווית סימון או אישור או כל ציון אחר המצויים על מיכל.

{{ח:סעיף|32|תנאים מיוחדים ליצוא}}
{{ח:ת}} המנהל רשאי לקבוע תנאים מיוחדים ולפטור מהוראות תקנות אלה, כולן או חלקן:
{{ח:תת|(1)}} משלוח נסיוני של פקעות;
{{ח:תת|(2)}} משלוח פקעות מזנים מעורבים.

{{ח:סעיף|33|משלוח פקעות מקירור}}
{{ח:ת}} המנהל רשאי לקבוע תנאים מיוחדים נוספים על אלה הקבועים בתקנות אלה לגבי פקעות המוצעות מבית קירור כדי להבטיח כי יגיעו לארץ היעוד במצב טוב.

{{ח:סעיף|34|אגרה}}
{{ח:תת|(א)}} בעד אישור פקעות תשולם אגרה בשיעור של לירה וחצי לכל טונה של פקעות או חלק מטונה.
{{ח:תת|(ב)}} האגרה בעד אישור פקעות תשולם על ידי יצואן במשרדי המכס לפני ביצוע המשלוח.

{{ח:סעיף|35|השם}}
{{ח:ת}} לתקנות אלה ייקרא ”תקנות לפיקוח על יצוא הצמח ומוצריו (יצוא פקעות הסיפן), תשכ״ב–1962“.

{{ח:חתימות|ו׳ באב תשכ״ב (6 באוגוסט 1962)}}
* '''משה דיין'''
שר החקלאות
{{ח:סוגר}}
{{ח:סוף}}
[[קטגוריה:בוט חוקים]]